Byrettens dom vedrørende tiltale for overtrædelse af straffelovens § 216, stk. 1 stadfæstes
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Liv og legeme;
Seksual forbrydelser;
Strafferetlige sanktioner og andre foranstaltninger;

UDSKRIFT
AF

ØSTRE LANDSRETS DOMBOG
____________

D O M

Afsagt den 9. februar 2010 af Østre Landsrets 23. Afdeling (landsdommerne Ejler

Bruun, Sanne Kolmos og Frosell med domsmænd).

23. afd. nr. S-2646-09:

Anklagemyndigheden

mod

Tiltalte

(CPR nr. (Født 1985))

(advokat Finn Holm-Jørgensen, besk.)

Københavns Byrets dom af 9. september 2009 (SS 2-7767/2009) er anket af Tiltalte

med påstand om formildelse, således at han i stedet for forvaring idømmes en

tidsbestemt fængselsstraf.

Anklagemyndigheden har påstået stadfæstelse.

Tiltalte har i landsretten afgivet forklaring om sine personlige forhold. Han har bl.a.

forklaret, at han har lavet noget dumt og naturligvis vil tage sin straf, men at han er

jordens fredeligste menneske og gerne vil kunne se frem til at komme ud igen og leve

et almindeligt liv. I fængslet holder han sig i isolation, idet han allerede på første

gårdtur efter byretsdommen i september 2009 blev overfaldet af to medindsatte.

Retsgrundlaget

I de specielle bemærkninger til straffelovens § 70, stk. 2, hvilken bestemmelse blev

indsat ved lov nr. 274 af 15. april 1997 om ændring af straffeloven, retsplejeloven og



- 2 -

lov om udlægning af åndssvageforsorgen og den øvrige særforsorg m.v. (Samfunds-

tjeneste og forstærket indsats mod seksualforbrydelser m.v.), er bl.a. anført følgende ad

§ 1, nr. 8 og 9, i lovforslag nr. 12 fremsat 2. oktober 1996:

”I dag er det ofte først ved tiltaltes tredje dom for seksualforbrydelser, at an -
vendelse af forvaring kommer på tale. Fremover bør forvaring kunne komme
på tale også ved anden dom, hvor grovheden af den seneste seksualforbry-
delse eller antallet af forhold under denne straffesag sammenholdt med op-
lysninger om tiltaltes aktuelle farlighed taler for en tidsubestemt foranstalt-
ning, hvor der bliver mulighed for ved behandling at modvirke risikoen for
gentagelse.   

Det skal heller ikke være udelukket at idømme forvaring allerede første gang
en person tiltales for grove seksualforbrydelser, hvis der efter oplysningerne
om tiltaltes person er betydelig risiko for gentagelse, som bør forhindres.

Efter den gældende bestemmelse idømmes årligt kun 2 – 3 personer forva-
ring. Ændringen af § 70 vil formentlig højst indebære, at yderligere 2 – 3 per-
soner i gennemsnit årligt dømmes til forvaring. Justitsministeriet vil anmode
Rigsadvokaten om at sikre, at der alene bliver nedlagt påstand om forvaring i
overensstemmelse hermed.”

Landsrettens begrundelse og resultat

Efter karakteren af det nu begåede forhold sammenholdt med oplysningerne om til-

taltes tidligere ligeartede kriminalitet og de lægelige erklæringer tiltrædes det, at an-

vendelse af forvaring er påkrævet. Landsretten stadfæster derfor dommen.

Tiltalte har fortsat været fængslet under anken.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.

(Sign.)
___  ___  ___